Buod ng Ophthalmology Clip 1 Pamagat: Panimula Ang mga serbisyong ophthalmology sa East Sussex ay kasalukuyang ibinibigay ng East Sussex Healthcare NHS Trust (ESHT) mula sa tatlong lugar: Eastbourne District General Hospital (EDGH), Conquest Hospital (sa Hastings) at Bexhill Hospital. Ang ophthalmology ay isang sangay ng medisina at pag-oopera na nagbibigay ng dayagnosis, panggagamot at pagpigil sa sakit ng sistema ng mata at paningin. Ang medical ophthalmology ay kinabibilangan ng dayagnosis at pangangasiwa ng mga disorder na nakaaapekto sa paningin ng tao, samantalang ang surgical ophthalmology ay kinabibilangan ng surgical procedure upang itama at pahusayin ang paningin ng tao, halimabawa, operasyon sa katarata. Karaniwang kabilang sa ophthalmology ang dayagnosis at panggagamot ng: Ang mga katarata ay kapag ang lens, na maliit na transparent na disc sa loob ng iyong mata, ay nagkaroon ng malalabong bahagi. Paglipas ng panahon, madalas na lumalaki ang mga bahaging ito, na nagdudulot ng panlalabo at parang may hamog na paningin at sa kalaunan ay pagkabulag. Kapag bata pa tayo, madalas na malinaw at parang salamin ang ating mga lens, kaya tumatagos ang paningin natin sa mga ito. Habang tumatanda tayo, nagsisimulang lumabo ang mga ito, parang salamin sa banyo, at nalilimitahan ang ating paningin. Ang Glaucoma ay isang karaniwang kalagayan ng mata kung saan ang optic nerve, na nagkokonekta sa mata sa utak, ay nasisira. Madalas itong idinudulot ng pagkaipon ng fluid sa may harapang bahagi ng mata, na nagdaragdag ng presyur sa loob ng mata. Maaaring humantong ang glaucoma sa pagkawala ng paningin kapag hindi ito nadayagnos at nagamot nang maaga. Maaari nitong maapektuhan ang lahat ng tao anuman ang edad, pero pinakakaraniwan ito sa mga matatandang nasa 70s at 80s ang edad. Ang Age-related Mcular Degeneration (AMD) ay isang kondisyon ng mata na nakakaapekto sa maliit na bahagi ng retina na tinatawag na macula, na matatagpuan sa likod ng iyong mata. Ang AMD ay nagdudulot ng mga
problema sa pangunahin mong paningin, ngunit hindi humahantong sa kabuuang pagkawala ng paningin at hindi masakit. Naaapektuhan ng AMD ang paningin na ginagamit mo kaapg direkta kang tumitingin sa isang bagay, halimbawa kapag nagbabasa, nagtitingin ng mga larawan, o nanonood ka ng telebisyon. Maaaring masira o lumabo ang pangunahing paningin dahil sa AMD, at sa paglipas ng panahon, maaari itong magresulta sa blangkong bahagi sa gitna ng iyong paningin. Clip 2: Pamagat: Ano ang kinokonsulta namin? Ipinagmamalaki namin ang mga serbisyong ophthalmology na kasalukuyan naming ibinibigay sa mga ospital namin - sa Eastbourne District General Hospital (DGH), sa Conquest Hospital sa Hastings, at Bexhill Hospital - gayundin sa aming mga komunidad. Gayunpaman, nais naming patuloy na baguhin at pahusayin ang mga serbisyong ophthalmology sa East Sussex para matiyak na makakatanggap ang mga tao ng tamang pangangalaga, sa tamang lugar, sa tamang oras para sa kanila. Hindi namin iminumungkahing baguhin ang karamihan ng aming mga serbisyo, kaya magkakaroon pa rin ng pangangalagang ophthalmology para sa sinumang nangangailangan nito. Gayunpaman, nagmumungkahi kami ng mga pagbabago sa lokasyon ng aming mga pangunahing serbisyong ophthalmology. Naniniwala kami na mas mahusay na maihahatid ang mga serbisyong Ophthalmology sa hinaharap mula sa dalawang site ng ospital, sa halip na tatlo. Pabubutihin nito ang paghahanap ng mga kawaning klinikal, dahil sasakupin nila ang mas maraming bilang ng mga kumplikadong kaso, at matitiyak nito ang pinakamahusay na paggamit ng umiiral na kagamitan at pamumuhunan sa hinaharap sa bagong kagamitan. Kapag ang mungkahing maghatid ng mga serbisyong Ophthalmology mula sa dalawang ospital lang ay inabante, iminumungkahi rin naming magkaroon ng mga one-stop clinic sa parehong ospital, at ng bagong diagnostic eye hub sa isang ospital. Magreresulta ito sa mas mabilis na dayagnosis, mas maiksing oras ng paghihintay, at mas kaunting bilang ng mga appointment na kinakailangan para sumailalim ang mga pasyente sa paulit-ulit na pagsusuri.
Naniniwala kami na ang bagong modelo ng pangangalaga na ito ay magbubuklod ng mga kawani mula sa iba't ibang larangan sa mga pangkat na may iba't ibang larangan, habang pinahuhusay rin ang akses sa pagdedesisyon ng nakatataas at pagbibigay ng input tuwing kinakailangan, para makatulong sa pagtitiyak na makapagpapatingin ang mga pasyente sa tamang tao at tamang oras, at mababawasan ang paulit-ulit na pagpasok. Kung ipagsasama-sama at sa hinaharap ay ihahatid mula sa dalawang site ng ospital ang mga serbisyong Ophthalmology, naniniwala kami na dapat sa Eastbourne DGH at Bexhill Hospital ito, dahil may iba't ibang limitasyon ang Conquest Hospital tulad ng limitadong espasyo at pleksibilidad atbp. Kung gayon, ikinokonsulta namin ang mungkahing ilipat ang lahat ng serbisyong ophthalmology na kasalukuyang ibinibigay sa Conquest Hospital sa Hastings papunta sa Bexhill Hospital (walang magiging pagbabago sa mga serbisyong ophthalmology na iniaalok sa Eastbourne DGH). Bilang resulta nito, nasa 24,000 outpatient na appointment at mahigit 100 kaso ng surgery sa araw na kasalukuyang nagaganap kada taon sa Conquest Hospital, Hastings, ay ihahatid na sa Bexhill Hospital. Kinikilala namin na mangangahulugan ito ng pagbabago para sa ilang tao na kasalukuyang gumagamit ng mga serbisyong ito sa Conquest Hospital sa Hastings at makikipag-ugnayan kami sa mga tagalokal at stakeholder bilang bahagi ng proseso ng konsultasyong ito para maunawaan ang mga potensyal na epekto ng aming iminumungkahi at anumang posibleng paraan para mabawasan ito. Clip 3: Pamagat: Ang lokal na larawan Sa buong Sussex, ang NHS, at mga lokal na konsehong nangangasiwa sa panlipunang pangangalaga at pampublikong kalusugan ay nagtutulungan upang mapabuti ang kalusugan at pangangalaga para sa mga tagalokal. Pinagsasama-sama ng Sussex Health and Care Partnership (SHCP) ang 13 partner sa kinikilala bilang integrated care system (ICS). Para sa higit pang impormasyon at
listahan ng mga partner, tingnan ang: us/. Kinakatawan ng partnership ba ito ang kolektibong aksyon na ginagawa para matiyak na mataas ang kalidad ng mga serbisyong pangkalusugan at pangangalaga, magawa ang pinakaepektibong paggamit ng aming mga kayamanan at ihatid ang pinakamagagandang posibleng resulta para sa ating populasyon. Ayon sa NHS website, sa UK may halos dalawang milyong tao na nabubuhay nang may bahagyang pagkawala ng paningin. Sa mga ito, nasa 360,000 ang nakarehistro bilang bulag o bahagyang hindi makakita. Ang East Sussex ang may pinakamataas na bilang ng mga taong mahigit sa 65 taong gulang at mahigit sa 85 taong gulang sa county, at inaasahang lalaki pa ito. Sa loob nito, maraming tao ang tumatanda nang may mga sakit, at madalas na mahigit sa isang pangmatagalang kondisyon, na humahantong sa lumalaking pangangailangan at presyur sa mga serbisyo at kayamanang pangkalusugan at pangangalaga. Ang paglaki ng pangangailangang ito ay nararamdaman sa sistema sa buong Sussex at sa lokal, na may malalaking pagtaas sa bilang ng mga taong nangangailangan ng mga serbisyong ophthalmology nitong mga nakalipas na taon. Ipinahihiwatig ng mga pag-aaral na ang mabilis na pagtaas na ito ay nakatakdang tumaas pa, partikular sa isang populasyong tumatanda. Tatlong beses ding mas malamang na makaranas ng depresyon ang mas matatandang tao na nawalan ng paningin kaysa sa mga taong maayos ang paningin kaya ang pagbabawas ng pagkawala ng paningin ay mahalaga para mabawasan ang depresyon at mapabuti ang kapakanan. May malaking epekto ang lumalaking pangangailangan sa mga serbisyong ophthalmology sa napapanahong pagbibigay ng pangangalaga. Mayroong pambansang kakulangan sa mga ophthalmology consultant, ophthalmic nurse at optometrist, na lahat ay mahahalagang sanggunian sa mga departameto ng ophthalmology. Sa buong bansa, nakakaranas ang malalaking bilang ng mga pasyente ng pagkaantala sa pagtanggap ng kanilang follow-up na pangangalaga, o 'nawawala' sa system, kung saan mahigit 20 pasyente kada buwan ang nakakaranas ng malala
o permanenteng pagkawala ng paningin dahil sa pagkaantala ng pagtanggap ng follow-up na pangangalaga. Inudyukan nito ang pambansang kampanya para baguhin ang mga serbisyong ophthalmology at suriin ang mga serbisyong ophthalmology sa East Sussex. Gayunpaman, walang naturang seryosong insidente ang nai-ulat sa East Sussex hanggang ngayon. Clip 4 Pamagat: Ang aming pananaw para sa mga serbisyong ophthalmology sa East Sussex Ang konsultasyong ito ay ang unang hakbang tungo sa pagkamit ng mas malawak na pananaw para sa aming mga serbisyong ophthalmology sa East Sussex. Sa buong Sussex, inaaral namin ang kabuuan ng ophthalmology nang may partikular na pagtuon sa pagsasama-sama ng trabaho ng mga optometrist sa komunidad at ng mga departamento ng ospital. Aktibong nakikisangkot ang departamento ng ophthalmology sa ESHT sa programang ito at ang pagbabago ng ESHT, na ikinokonsulta namin, ay direktang nakaugnay sa programa ng Sussex. Habang mas tumutuon kami sa aktibong pamamahala sa kalusugan ng populasyon at mas mahusay na asahan ang mga pangangailangan sa pangangalaga, at pinagsama-samang trabaho sa iba't ibang bahagi ng pangangalagang pangkalusugan at panlipunan, pahihintulutan kami nito, kung gayon, na ihatid ang pinakamahuhusay na posibleng resulta para sa mga tagalokal, at makamit ang pinakamahusay na paggamit ng kolektibong pampublikong sanggunian sa East Sussex. Sa pangkabuuan, makakatulong ang muling pagdidisenyo ng aming mga serbisyong ophthalmology sa konteksto ng mas malawak na sistema na kontrolin ang pangangailangan para sa mga serbisyo ng ospital, na poprotekta sa kanila upang maging available ang mga ito kapag higit na kinakailangan ng ating populasyon sa mas maipagpapatuloy na paraan.
Clip 5 Pamagat: Bakit natin kailangang baguhin ang mga serbisyong ophthalmology sa East Sussex Sa East Sussex mayroon tayong lumalaki at tumatandang populasyon, na kabilang sa pinakamalalaking bilang ng mga taong mahigit 65 taong gulang at mahigit 85 taong gulang sa bansa. Ito, kasama ng mga pag-abante sa dayagnosis at paggagamot ay nangangahulugang lumalaki ang pangangailangan para sa serbisyong ophthalmology sa ESHT. Habang marami ang mga klinikal na kondisyon na maaaring makaapekto sa mata at sa nakapalibot na istruktura nito, maraming kondisyon ang may kaugnayan sa edad, kaya higit na nagiging mahalaga ang mga sersbiyo sa kalusugan ng mata habang tumatanda ang mga tao. Ang mga positibong pag-abante sa dayagnosis at medisina ay nangangahulugang mas maraming pagpipiliang paggagamot ngayon kaysa dati, halimbawa, maaaring tumanggap ng mga iniksyon ang mga tao upang magamot ang Age-related Macular Degeneration (AMD) na dating walang lunas. Madalas na nangangailangan ang mga pasyente ng ophthalmology ng pangmatagalang follow-up para masubaybayan ang kanilang paningin at matiyak na epektibo ang paggagamot. Kasalukuyan ay isang hamon para sa ESHT ang nasa oras na follow-up ng mga pasyente. Ang hindi pagpapatingin ng mga pasyente sa tamang oras ay maaaring mangahulugan na hindi nila nakukuha ang mga pinakamahusay na resultang pangkalusugan, at maaari pang magresulta sa pagkawala ng paningin at pagkabulag. Napakalaking hamon ng paghahanap ng mga pupuno sa mga bakanteng posisyon ng consultant para sa serbisyong ophthalmology nitong mga nakalipas na taon. Ang kahirapang maghanap ng mga ilalagay sa posisyon ay kalakhang dahil sa pambansang kakulangan sa mga consultant ophthalmologist, na mas pinahihirap pa ng mga aplikanteng naaakit sa mga pagkabakante sa loob ng mga provider sa London. Dahil mas maraming tagalokal ang mas nangangailangan ng paggagamot para sa mga kondisyong ophthalmic, patuloy na nababanat ang kasalukuyang lakas- paggawa sa tatlong site.
Lubhang nakadepende ang dayagnosis at pagsubaybay sa mga pasyente ng ophthalmology sa kagamitan na nag-iiba-iba ang espasyo, function at gastos. Karamihan sa mga kagamitang kasalukuyang ginagamit ng ESHT ay nangangailangan nang palitan, na humahadlang sa kakayahan ng serbisyo na mahusay at epektibong magtrabaho. Maaari nitong maapektuhan ang kakayahan ng departamento, at maaaring madalas na magresulta sa pagkaantala at pagkakansela ng mga klinika. Para matiyak ang katatagang pinansyal sa katamtaman at pangmatagalang panahon, kailangan nating pag-isipan ulit kung paano at saan ihahatid ang mga serbisyong ophthalmology, para masulit natin ang paggamit ng mga umiiral na kagamitan at mga pamumuhunan sa hinaharap. Clip 6 Pamagat: Paano namin pinaunlad ang ating mga opsyon? Nakatuon kami sa pakikipagtulungan sa mga partner at tagalokal na muling idisenyo ang mga mungkahi na patuloy na nagpapaunlad sa mga serbisyong ophthalmology para sa ating mga komunidad, kung saan isinasangkot ang pinakamaraming taong maaari sa pagbubuo ng programang ito - lalo na iyong mga gumagamit o gumamit ng mga serbisyong ophthalmology sa East Sussex at ang kanilang mga tagapangalaga, pamilya at kinatawan. Mula Enero 4 hanggang Pebrero 14 ngayong taon, kinausap namin ang mga tagalokal tungkol sa mga karanasan nila sa mga serbisyong ophthalmology, kung anong naging aayos ang takbo at kung ano sa tingin nila ang pwede pang paunlarin. Kabilang dito ang 126 na sagot sa aming online/paper questionnaire, at 18 malalimang follow-up na panayam. Ikinalulugos naming makita na malawak na nasiyahan ang mga tao sa pangangalagang natanggap nila. Ganunpaman, iminungkahi rin nila na maaaring maisagawa ang mga pagpapahusay sa mga lugar kagaya ng mga oras ng paghihintay, paano kami makipag-ugnayan sa mga pasyente, at kung gaano ka- accessible ang mga serbisyo. Binasa namin ang bawat isang sagot na natanggap
namin at ginamit ang feedback na ito upang ituloy ang aming mga pag-uusap at talakayan. Natulungan kami ng feedback na natanggap namin mula sa maagang pakikisangkot na ito para pagsama-samahin ang mga tagalokal, stakeholder, doktor, at iba pang propesyonal sa pangangalagang pangkalusugan para sa tatlong 'virtual' workshop noong Marso 2021. Pinahintulutan kami ng mga workshop na ito na tingnan ang mga feedback na natipon mula sa aming mga questionnaire at panayam nang mas detalyado, kasama ng iba pang pambansa at lokal na data sa kalusugan, at sama- samang simulan ang pagbubuo ng mga ideya para mas mapahusay ang mga serbisyong ophthalmology sa East Sussex. Nakatuon ang unang workshop sa pagbibigay-impormasyon sa modelo ng pangangalaga, pagsasaalang-alang sa mga pambansang pamantayan at kung anong mas mabisa sa ibang lugar sa bansa. Dinisenyo ang workshop na ito para matulungan kaming maghanap ng mas mahuhusay na paraan para maghatid ng mga serbisyong ophthalmology sa hinaharap. Nakatuon ang pangalawang workshop sa pagbubuo ng mga ideya at opsyon na ibayo pang tatalakayin, batay sa mga pangunahing tema at suhestiyong natukoy mula sa aming pakikisangkot hanggang kasalukuyan, feedback mula sa aming unang workshop, at mga mungkahi mula sa mga partner ng East Sussex NHS. Iminungkahi ang opsyon 4 at 5 na nakalista sa ibaba bilang direktang resulta ng mga talakayan sa workshop 2, at pagkatapos ay iniabante para masuri sa workshop 3. Sinuri ng huling workshop ang bawat opsyong natukoy sa pangalawang workshop. Tinasa at binigyan ng marka ng mga kalahok ang bawat opsyon at nagmungkahi sila kung anu-anong opsyon ang dapat i-abante para sa dagdag na pagtalakay at feedback. Tinalakay ang mga sumusunod na potensyal na opsyon sa workshop: Opsyon 1: pagpapanatili ng mga kasalukuyang serbisyo nang hindi nababago: lahat ng pangunahing serbisyo ay ibibigay sa lahat ng tatlong site (Eastbourne, Hastings at Bexhill); Opsyon 2: pagsama-samahin ang mga serbisyo sa dalawang site at lahat ng pangunahing serbisyo ay ibibigay sa pareho;
Opsyon 3: pagsama-samahin ang mga serbisyo sa iisang site at lahat ng pangunahing serbisyo ay ibibigay sa iisang lokasyon; Opsyon 4: pagsama-samahin ang mga serbisyo sa iisang site at ibibigay ang lahat ng pangunahing serbisyo sa iisang lokasyon at pagpapalawak ng mga outpatient na mga serbisyo sa mga klinika sa mga ospital ng komunidad: Opsyon 5: pagsama-samahin ang mga serbisyo sa iisan gsite at ibibigay ang lahat ng pangunahing serbisyo sa iisang lokasyon at pagpapalawak ng mga outpatient na serbisyo para maisama ang mga mobile na 'umiikot' na klinika. Habang isinasaalang-alang ang lahat ng feedback mula sa aming maagang pakikisangkot, at ng mga workshop bilang bahagi ng aming proseso ng pagpapaunlad at pagsusuri ng mga opsyon, lumabas na ang opsyon 2 - ang pagsasama-sama ng lahat ng pangunahing serbisyong ophthalmology sa dalawang site ng ospital namin - ang opsyon na pinakamahusay na nakatugon sa mga pamantayan ng kalidad at kaligtasan, klinikal at pinansyal na katatagan, akses at pagpili, at pagiging maihahatid Clip 7 Pagsasaalang-alang sa mga umiiral na site ng ospital Sa buong pakikisangkot bago ang konsultasyon at pagbubuo at pagsusuri ng mga opsyon, nagkaroon ng malaking talakayan kaugnay ng mga posibleng lokasyon para sa mga serbisyong Ophthalmology, kung i-aabante ba ang mga mungkahing ito na ihatid ang mga serbisyo mula sa dalawang site ng ospital sa hinaharap. Ang resulta ng prosesong ito ay, samantalang maaaring magkaroon ng ilang bentahe ang paglalagay ng mga serbisyo sa Eastbourne Distict General Hospital at Conquest Hospital pagdating sa akses at pagpili, ang paghahatid ng mga serbisyong Ophthalmology mula sa Eastbourne DGH at Bexhill Hospital ang magbibigay ng pinakamagandang oportunidad para matugunan ang mga kasalukuyang hamon, at makapaghatid ng dekalidad, ligtas, klinikal at pinansyal na maipagpapatuloy na serbisyo, at matiyak ang akses at pagpili para sa mga gumagamit ng serbisyo. Kabilang sa mga dahilan nito ay walang kakayahan o espasyo ang kasalukuyang teatro sa Conquest para magkasya ang aktibidad sa Bexhill o Eastbourne (na parehong may matatag at dedikado nang Ophthelmology Day Surgery Units) at ang
mga limitasyon sa pisikal na espasyo at mga implikasyon sa gastos na nangangahulugang hindi maaaring i-angkop ang espasyo para tumugon sa mga antas ng aktibidad. Kasalukuyang may bahagyang mas maliliit na paradahan at akses sa Conquest, kumpara sa iba pang site. Ang Conquest site, bilang acute site, ay mas malamang na magkaroon ng mga nakaadmit na pasyenteng positibo sa COVID. Kabaligtaran nito, ang Bexhill ay walang mga nakaadmit na pasyente, at kung gayon ay itinuring na site na maaaring gamitin para sa ligtas na pagbibigay ng mga serbisyo sa panahon ng pandemya, at kung gayon ay mas magandang pagpipilian para sa pagbibigay ng outpatient at mga procedure ng mga kaso sa araw. Clip 8 Pamagal: ang mga mungkahi Habang isinasaalang-alang ang mga resulta, kasama ng mga feedback mula sa amign mga workshop sa pagtatasa ng mga opsyon at iba pang gawaing pakikisangkot, iminumungkahi naming pagsamahin at sa hinaharap at ihatid ang mga serbisyong Ophthalmology mula sa dalawang site ng ospital, ang Eastbourne District General Hospital at Bexhill Hospital, na sinusuportahan ng mga one stop clinic sa pareho, at may kasamang diagnostic eye hub sa Bexhill Hospital. Walang magiging pagbabago sa mga serbisyong Ophthalmology sa Eastbourne site. Naniniwala kami na dapat ibigay ang mga serbisyong Ophthalmology sa Eastbourne DGH at Bexhill hospital, dahil may ilang limitasyon ang Conquest Hospital, gaya ng inilarawan kanina. Ibibigay nito ang pinakamagandang oportunidad para matugunan ang mga kasalukuyang hamon, at makapaghatid ng dekalidad, ligtas, at klinikal na maipagpapatuloy na serbisyo. Mangangahulugan ang mga pagbabago na nasa 24,000 outpatient na appointment at mahigit 100 kaso ng surgery sa araw na kasalukuyang nagaganap sa Conquest Hospital, ay ililipat sa Bexhill Hospital. Patuloy na isasagawa sa Conquest Hospital ang mga kasong pang-emerhensiya at surgery na nangangailangan ng general anesthetic at iyong mga nangangailangan ng pagka-admit nang magdamag. Sa ilalim ng mga mungkahing ito, mananatiling
walang pagbabago sa pagbibigay ng pangangalagang pang-emerhensiya sa parehong Conquest Hospital at Eastbourne District General Hospital. Ang paglilipat ng mga kaso ng surgery sa araw ay matatanggap sa loob ng umiiral na Day Surgery Unit (DSU) sa Bexhill at titiyakin nito na ginagamit namin ang pasilidad na ito hangga't maaari. Kailangan ng kaunting pag-aayos para makatanggap ng karagdagang outpatient clinic sa Bexhill Hospital at magkakahalaga ito ng humigit-kumulang £1.3m, na maaaring makuha sa kasalukuyan nating badyet. Pahihintulutan tayo ng mga pagbabago na pahusayin ang kalidad ng pangangalaga sa ating mga pasyente sapagkat pangungunahan ng mga consultant ang serbisyo, babawasan nito ang haba ng oras ng paghihintay para sa mga pasyente at pahihintulutan din kami nitong magbigay ng mga one-stop clinic. Ang one-stop clinic ay isang mas matagal na outpatient appointment na nagbibigay ng sapat na oras para magawa ang lahat ng pagsusuri na maaaring kailanganin sa iisang pagbisita at madalas na maibibigay rin sa pasyente ang mga resulta ng mga pagsusuring iyon sa parehong appointment. Clip 9 Pamagat: Iba pang mga konsultasyon na dapat malaman Sa East Sussex, kinokonsulta rin namin ang mga tagalokal tungkol sa mga mungkahing ilipat ang mga serbisyong cardiology (sa puso). Walang kaugnayan sa isa't isa ang dalawang konsultasyon, ngunit maaari mong ibigay ang iyong mga pananaw sa parehong konsultasyon kung nanaisin mo. Clip 10 Pamagat: Magsalita Ngayong naipaalam na sa iyo ang tungkol sa lahat ng iminumungkahing pagbabago, nais naming malaman kung anong tingin mo sa mga ito. Naniniwala kami na ito ang pinakamagandang solusyon na available pero bukas kami sa mga ideya at suhestiyon kung paano namin mapapahusay pa ang mga ito, o
paano kami makakagawa ng pagbabago para matugunan ang mga natukoy na hamon. Maaari kang gumawa ng tunay na kontribusyon sa kung paano masusuportahan ang mga tagalokal sa hinaharap. Ito ang dahilan kung bakit gusto naming makarinig mula sa pinakamaraming tao na maaari, kahit iyon mga hindi direktang apektado ng aming mga plano Partikular kaming magkakainteres na makarinig mula sa: Mga taong gumagamit ng aming mga serbisyo, o gumamit na ng aming mga serbisyo sa nakaraan Mga tagapangalaga at kapamilya ng mga taong gumagamit ng aming mga serbisyo, o gumamit ng aming serbisyo sa nakaraan Mga taong nakatira sa mga apektadong komunidad, at iyong mga kumakatawan sa kanila Mga taong mula sa mga komunidad na nakakaranas ng hindi pagkakapantay- pantay sa kalusugan Mga organisasyong nakikipagtulungan sa mga tao na maaaring maapektuhan ng aming mungkahi, at Mga organisasyong nagtatrabaho sa mas malalawak na boluntaryo at sektor ng komunidad. Upang makaalam pa at magsagot ng British Sign Language version ng aming questionnaire pakibisita ang o mag-email sa ruth.farre@nhs.net para makatanggap ng kopya sa papel na may libreng pagpapadala sa return address. Salamat sa oras mo at nawa'y ibahagi mo ang iyong mga pananaw sa aming mungkahi.